Tether
„Tether“ (USDT; ₮) – stabilią vertę garantuojanti (angl. stablecoin) kriptovaliuta, leidžiama „Tether Limited“ bendrovės. Šiai bendrovei priklauso ir kriptovaliutų birža „Bitfinex“. Iš pradžių garantuota, kad kiekvienas „Tether“ kriptovaliutos vienetas yra padengtas 1 JAV doleriu. 2019 m. kovą 14 d. kriptovaliutos vertė atsieta nuo JAV dolerio, atsisakyta pažado išlaikyti stabilią valiutą (dėl to susilaukė kritikos). „Tether“ kriptovaliutą leidžianti įmonė neskelbia savo audito, todėl analitikams sunku įvertinti, ar jos vertė tikrai yra padengta JAV doleriais. Pagal 2019 m. balandį skelbtą įmonės informaciją, 74 % „Tether” vertės yra padengta grynaisiais ir trumpalaikiais vertybiniais popieriais, nors anksčiau įmonė skelbė, kad padengta 100 % kriptovaliutos vertės.